b'\n_START_ARTICLE_\nOgenj\n_START_SECTION_\nOdkritje in zgodovina ognja\n_START_PARAGRAPH_\nOgenj je bil \xc5\xbee od prazgodovine zelo pomemben in predstavlja eno najstarej\xc5\xa1ih \xc4\x8dlovekovih iznajdb. Uporabljali so ga \xc5\xbee na\xc5\xa1i predniki v prazgodovini. V takratnih \xc4\x8dasih je ogenj pomenil pre\xc5\xbeivetje, saj so se greli pozimi in kuhali. Kako pa so odkrili ogenj je ve\xc4\x8d teorij. Najbolj raz\xc5\xa1irjeni dve pravita, da je udarila strela, gozd se je u\xc5\xbegal in dobili so ogenj. \xc4\x8ce je bilo tako, naj bi ta ogenj celo stra\xc5\xbeili, saj ga \xc5\xa1e niso znali pri\xc5\xbeigati. Druga teorija pa govori, da so oblikovali oro\xc5\xbeje in naredili iskre, ki so pri\xc5\xbegale dra\xc4\x8dje._NEWLINE_Hranjenje ognja je bila dolgo \xc4\x8dasa ena najpomembnej\xc5\xa1ih funkcij \xc4\x8dlove\xc5\xa1kega prebivali\xc5\xa1\xc4\x8da, v mnogih dru\xc5\xbebah je to bila funkcija samskih \xc5\xbeensk, ki so tako skrbele za celo \xc5\xa1ir\xc5\xa1o dru\xc5\xbebo, ki je ob te\xc5\xbeavah lahko ra\xc4\x8dunala na gretje.\n_START_SECTION_\nUporaba ognja\n_START_PARAGRAPH_\nNajbolj raz\xc5\xa1irjeno izkori\xc5\xa1\xc4\x8danje ognja je ogrevanje in zgorevanje fosilnih goriv za pogon. Z ognjem so si tiso\xc4\x8dletja pred na\xc5\xa1im \xc4\x8dasom svetili. Ogenj uporabljamo tudi za zabavo; ognjemete, sve\xc4\x8dke, ... _NEWLINE_Uporaba prvih primitivnih pe\xc4\x8di je bila posledica razumevanja toplote, gibanja zraka, zagotavljanja za\xc5\xa1\xc4\x8dite ognju in zaloge kuriva. Tako se je za\xc4\x8dela tudi prva obdelava kovin, prvi poskusi kemi\xc4\x8dnih in fizi\xc4\x8dnih eksprimentov, vse pa je izhajalo predvsem iz obvladovanja ognja in orodij s katerimi so izpostavljali predmete odprtem ognju.\n_START_SECTION_\nNadzorovanje ognja\n_START_PARAGRAPH_\nSposobnost nadzorovanja ognja je bila dramati\xc4\x8dna sprememba v navadah zgodnjega \xc4\x8dloveka. Ustvarjanje ognja za pridobivanje toplote in svetlobe je omogo\xc4\x8dila ljudem kuhanje hrane, pove\xc4\x8danje raznovrstnosti in dostopnosti hranilnih sestavin. Toplotna energija prav tako pomaga ljudem ohraniti toploto v hladnem vremenu, ki jim omogo\xc4\x8da, da \xc5\xbeivijo v hladnej\xc5\xa1ih podnebjih. Dokazila o kuhani hrani so na\xc5\xa1li izpred 1,9 milijona let, \xc4\x8deprav vrjetno ogenj ni bil uporabljen na nadzorovan na\xc4\x8din do pred 400.000 leti. Dokazila postanejo zelo raz\xc5\xa1irjena za \xc4\x8das pred pribli\xc5\xbeno 50-100.000 leti, kar ka\xc5\xbee na redno uporabo iz tega \xc4\x8dasa.\n_START_SECTION_\nVarnost in ga\xc5\xa1enje\n_START_PARAGRAPH_\nGasilske brigade so na voljo ve\xc4\x8dinoma v razvitih obmo\xc4\x8djih kot so mesta, naselja ali pa obmo\xc4\x8dja kjer je pove\xc4\x8dana mo\xc5\xbenost po\xc5\xbeara, kot primer letali\xc5\xa1\xc4\x8da kjer je brigada navoljo za takojsnjo pomo\xc4\x8d v primeru nesre\xc4\x8de. Usposobljeni gasilci gasijo ogenj s pomo\xc4\x8djo uporabe gasilnih aparatov , sredstev za oskrbo z vodo, kot so vodovod in hidranti ali pa z uporabo pene, odvisno od tega, katere snovi gorijo._NEWLINE_Zaradi same narave hranjenja vnetljivih snovi se izobra\xc5\xbeuje skladi\xc5\xa1\xc4\x8dnike, hranitelje in trgovce s tak\xc5\xa1nimi snovmi, lastnosti prostorov s tak\xc5\xa1nimi snovmi so tudi zakonsko urejeni.\n_START_SECTION_\nNepopolno gorenje\n_START_PARAGRAPH_\nNepopolno gorenje se pripeti le ob pomanjkanju kisika ob uspe\xc5\xa1ni kemijski reakciji. Pri ve\xc4\x8dini goriv ob nepopolni kemijski reakciji ne nastanejo sicer obi\xc4\x8dajni proizvodi, saj reakcije niso dokon\xc4\x8dane. \xc5\xa0e posebej pri ogljikovodikih to pomeni \xc5\xa1kodljive pline kakr\xc5\xa1en je etanal oz. acetaldehid in strupeni ogljikov monoksid._NEWLINE_Nepopolno gorenje je praviloma neza\xc5\xbeeleno in je praviloma posledica napak v pe\xc4\x8dici ali motorju. Izbolj\xc5\xa1ave se urejajo z katalizatorji in kvalitetnim izpu\xc5\xa1nim sistemom. V mnogih primerih te napake izgorevanja goriv nadzira ali kaznuje tudi dr\xc5\xbeava. Mo\xc5\xbeno je tudi kupiti napravo, ki prepozna \xc5\xa1kodljivo snov, kvaliteto izgorevanja pa nadzirajo v dolo\xc4\x8deni meri tudi gasilci, skrbniki klime, in\xc5\xbeenirji in nekateri odgovorni za varnost pri delu. \xc5\xa0e posebno je to pomembno pri prevoznih vozilih.\n_START_SECTION_\nDim\n_START_PARAGRAPH_\nDim je najbolj po\xc4\x8dasna oblika ognja, tle\xc4\x8di les ob nizki temperaturi in brez vidnega plamena je najbolj o\xc4\x8diten primer nepopolnega gorenja. Tako nastanejo najbolj strupeni plini ob tle\xc4\x8dem prahu, papirju, tobaku, bomba\xc5\xbeu in smeti.\n_START_SECTION_\nPospe\xc5\xa1eno gorenje\n_START_PARAGRAPH_\nIzrazita eksotermna reakcija pomeni velik izbruh toplotne energije in tudi hitro razgradnjo goriva. Ob pove\xc4\x8danem pritisku na tak\xc5\xa1no reakcijo lahko nastanejo tudi eksplozije. Ogenj se lahko \xc5\xa1iri ob dovolj\xc5\xa1njem gorivu tako v plamen ali po\xc5\xbear. Pritisk na plamen in izraba eksplozij se uporablja pri plinskih in bencinskih turbinah in motorjih na notranje izgorevanje.'